Diari Oficial de la Generalitat Valenciana


Sumari del DOGV 8420, del 09-11-2018 (2018/9932)

Notificació de la sentència dictada en el procediment ordinari númreo 189/2017.
-------------------------------------------------------------------------------

### Dades del document

Número de DOGV
:   8420

Data del DOGV
:   09-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9932


Organisme emissor
:   Jutjat de Primera Instància Número 1 d'Ontinyent

Tipus de document
:   Edicte

Notificació de la sentència dictada en el procediment ordinari númreo 189/2017. [2018/9932]  
Procediment: procediment ordinari número 189/2017.  
Observacions: venc. anticipado BBVA.  
Demandant: Banco Bilbao Vizcaya Argentaria, SA.  
Procurador: Mercedes Pascual Revert.  
Demandat: Jason George Bytheway i Anna Therese Morales.  
  
Que en el procediment ordinari número 189/2017, seguit a instàncies de Banco Bilbao Vizcaya Argentaria, SA, contra Therese Morales i Jason George Bytheway, s'ha dictat sentència la dispositiva de la qual literalment copiat diu així:  
  
«Dispositiva  
S'estima íntegrament la demanda interposada per la representació processal de Banco Bilbao Vizcaya Argentaria, SA, contra Jason George Bytheway i Anna Therese Morales, i en virtut d'això:  
Es declara la validesa de la resolució contractual i el venciment anticipat de la total obligació de pagament del contracte de crèdit convingut per les parts per mitjà de l'escriptura autoritzada pel notari Enrique Vallés Amores el dia 15 de juny de 2005 amb el número de protocol 1053, substituïda per l'escriptura autoritzada pel notari Enrique Vallés Amors en data 23 de març 2010 amb el número 393.  
Es condemna la part demandada a pagar, a la part actora, la suma de 122.968,57 euros, més l'interés remuneratori que es genere al tipus pactat des de la presentació de la demanda fins a la data de la sentència i, a partir d'aquesta, els interessos establits en l'article 576 de la Llei d'enjudiciament civil fins al complet pagament.  
S'ordena la venda en pública subhasta de l'immoble hipotecat descrit en l'escriptura de formalització del préstec amb garantia hipotecària objecte de resolució en aquest procediment.  
El que es verificarà en execució de sentència de conformitat amb les regles que resulten del capítol V del títol IV, llibre III de la Llei d'enjudiciament civil (art. 681 i següents):  
a) El producte de la venda de l'immoble serà destinat al pagament del crèdit garantit en l'import al pagament del qual vinga condemnat el demandat en la sentència, incloent-hi els interessos moratoris produïts, amb la prelació derivada de la garantia hipotecària.  
b) Als efectes de la subhasta, servirà de tipus o valoració de l'immoble, el tipus pactat per les parts en l'escriptura de constitució d'hipoteca. Tot això sense perjudici de quantes altres possibles mesures executives pogueren sol·licitar-se i acordar-se en execució de la sentència contra el demandat, fins a l'íntegre pagament del crèdit.  
S'imposen les costes a la part demandada.  
Lliureu un testimoniatge d'aquesta resolució per a la unió corresponent a les actuacions principals i porteu l'original al llibre de sentències d'aquest jutjat.  
Notifiqueu aquesta sentència a les parts en legal forma.»  
  
I atés que els demandats, Anna Therese Morales i Jason George Bytheway, es troben en parador ignorat, expedisc aquest edicte a fi que els valga de notificació de forma deguda.  
  
Ontinyent, 3 d'octubre de 2018.- La lletrada de l'Administració de justícia: María Carmen Castillo Aliaga.